hu hu hu hu hu hu hu hu hu hu hu hu en hu hu hu hu hu hu hu sv hu oc hu en hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu en en hu en cs de hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar en az ku ru sv bg bn ca id mzn hbs_lat cy da de fr el eo es et eu fa fi fr he hi id it ja ka ko lt ml be mr ms ne nl nb ta pa pl pnb ps pt ro ru en sd en hbs_lat en sv ta en ceb tr ug fy ur uz vi pl zh zh fr zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. november 12.
Ugrás a navigációhoz Ugrás a kereséshez
é. sz. 31°, k. h. 64°31, 64Koordináták: é. sz. 31°, k. h. 64°31, 64
A Wikimédia Commons tartalmaz Helmand tartomány témájú médiaállományokat.
Helmand tartomány (Pastu- és beludzs nyelven: هلمند) egyike Afganisztán 34 tartományának. Székhelye Lashkar Gah.
Helmand tartomány Afganisztán déli részén helyezkedik el, egyike az ország legnagyobb tartományainak. Nevét az őt átszelő Helmand folyóról kapta. A folyó itteni szakaszán található a Kadzsaki-gát, amely Afganisztán legnagyobb víztározóját hozta létre.
A Helmand folyó völgyét már az i.e. 1. évezredben keletkezett zoroasztriánus szent könyv, az Aveszta is említi, mint lakott területet, Haetumant néven. A térség ebben az időszakban a zoroasztrizmus egyik fellegvárának számított, de a hindu vallás és a későbbiekben a buddhizmus követői is megtelepedtek itt.
Az ókorban a tartomány területe előbb a Méd Birodalom, majd az Óperzsa Birodalom része lett. I.e. 330-ban Nagy Sándor makedón király foglalta el és csatolta birodalmához, melynek bukását követően a Szeleukida Birodalom tette rá a kezét. A szeleukidák hanyatlását követően Asóka indiai király befolyása alá került a terület, de a történelmi Zabulisztán régió részeként jelentős önállósággal rendelkezett egészen a 7. század végén bekövetkező az arab hódításig.
A 9. században a terület a Szaffárida dinasztia uralma alá került, akik Zaranjban állították fel székhelyüket. A 10. században Mahmúd gaznavida szultán csatolta birodalmához, majd a gaznavidákat egy évszázad múlva a Gúrida dinasztia váltotta fel.
A 13. században a mongolok végigpusztították Zabulisztán területét is, súlyos kárt okozva a térség településhálózatának. A 14. század végén azonban a timuridák uralma alatt megkezdődött a térség újbóli "felvirágoztatása", mely Pir Muhammad ibn Dzsáhángir 1383 - 1407 közötti kormányzósága alatt hágott tetőfokára. A 16. században Bábur, a Mogul Birodalom alapítója hajtotta uralma alá a területet, a mogulok uralma alatt azonban a térségben állandó háborúskodások zajlottak a szafavidák ellen, melynek következtében állandóan váltakozott a két dinasztia fennhatósága Zabulisztán felett. Végül 1709-ben Mir Weis Hotak felkelésével a térségben egy rövid életű önálló állam, a Hotaki Birodalom jött létre, melyet azonban 1738-ban az Afsaridák teljesen meghódítottak.
Végül 1747-ben a térség az Afganisztán elődjének számító Durrani Birodalom fennhatósága alá került.
A modern afgán állam részeként, az 1960-as években Helmand volt a székhelye az USAID (amerikai) fejlesztési programnak, melynek következtében a helyi lakosság "kis Amerikának" is nevezte a tartomány területét. Ennek a programnak az eredményeként építették ki Lashkar Gah székvárost, nyugati tipusú kanalizációs rendszert építettek ki és a Helmand folyón létrehozták előbb a Kadzsaki-, majd a Grisk-gátat. A fejlesztési program egészen 1978-ig, a Saur forradalomig tartott.
Brit katonák kiürítenek egy bázist 2013 augusztusában.
A tartomány területén a Szovjetunió afganisztáni háborúja alatt illetve a 2001-es amerikai invázót követően is súlyos harcok zajlottak. Az afganisztáni háború idején Helmand tartomány a tálibok fontos bázisának számított, 2010-ben még a tartomány több települése az ellenőrzésük alatt állt, ebben az évben viszont a nemzetközi és afgán haderő a Mostarak hadművelet keretében elfoglalta az egyik legjelentősebb bázisuknak számító Márdzse várost.
A tartomány védelmét az ISAF részéről az Amerikai Egyesült Államok hadereje és - 2006 óta, a Herrick hadművelet keretében - az Egyesült Királyság hadereje látja el. 2012 óta megkezdődött a terület ellenőrzésének fokozatos átadása az afgán haderő számára.[2]
Helmand tartomány majdnem 1 450 000 lakossal rendelkezik, a lakosság abszolút többsége törzsi szervezetben és falusi környezetben él. Az etnikai összetétel alapján a többséget a pastuk alkotják, a legjelentősebb kisebbségeknek a beludzsok, tádzsikok és a hazarák számítanak. Vallási összetétele szerint a lakosság abszolút többsége az iszlám vallás szunnita irányzatát követi, a hazarák egy kis része azonban hagyományosan síita. Emellett egy kisebb szikh közösség is él itt.
A lakosság hagyományosan mezőgazdálkodásból él, a tartomány gazdaságának azonban fontos része a máktermesztés is, melyből ópiumot állítanak elő. Helmand tartomány a világ legnagyobb ópium-előállító régiója, az itteni ópiumtermelés az összetermelés 75%-át fedezi.[3]
↑ Estimated population of Afghanistan 2020-21
↑ Archivált másolat. [2011. június 5-i dátummal az eredetiből archiválva]. (Hozzáférés: 2010. február 3.)
Program for Culture and Conflict Studies
Kochhar, Rajesh, 'On the identity and chronology of the Ṛgvedic river Sarasvatī' in Archaeology and Language III; Artefacts, languages and texts, Routledge (1999).
Badahsán •  Bádgis •  Baglán •  Balh •  Bámján •  Dájkondi •  Dzsuzdzsán •  Faráh •  Fárjáb •  Ghazni •  Gúr •  Helmand •  Herat •  Kabul •  Kandahár •  Kápiszá •  Hoszt •  Kunar •  Kunduz •  Laghman •  Lugar •  Nangarhar •  Nimruz •  Nurisztán •  Paktia •  Panjshir •  Parván •  Szamangán •  Szar-e Pol •  Tahár •  Uruzgán •  Vardak •  Zábol
A lap eredeti címe: „https://hu.wikipedia.org/w/index.php?title=Helmand_tartomány&oldid=23242033”
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. november 12., 14:10
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.